
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 13492 (1) 

Δημοσίευση στην Εφημερίδα της Κυβερνήσεως της από 21.3.89 
Σ.Σ.Ε. προσωπικού Ο.Τ.Ε. (θεσμικά). 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 31.3.89 και συντάχθηκε το υπ’ αρ. 43/89 
πρακτικό καταθέσεως, της οποίας το περιεχόμενο έχει ως εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Στην Αθήνα, σήμερα την 21.3.1989 οι υπογράφοντες αφενός Γεώρ¬ 
γιος Μανωλάκος, Βοηθός Γενικός Διευθυντής Προσωπικού και Διοικη¬ 
τικών Θεμάτων του ΟΤΕ και αφετέρου οι Παναγιώτης Τσουκαλάς, 
Πρόεδρος ΟΜΕ-ΟΤΕ και Ανδρέας Δούκας, Γενικός Γραμματέας 


ΟΜΕ-ΟΤΕ, όλοι νόμιμα εξουσιοδοτημένοι κατά τις διατάξεις του Ν. 
3239/55, για τη σύναψη και υπογραφή της παρούσας ειδικής συλλογι¬ 
κής σύμβασης εργασίας συμφώνησαν τ’ ακόλουθα: 

1. Την καθιέρωση του παρακάτω ελαστικού ωραρίου εργασίας, κατά 
τη θερινή και χειμερινή περίοδο, για το προσωπικό που υπηρετεί σε 
Υπηρεσιακές Λειτουργίες οι οποίες στεγάζονται στο Διοικητικό Μέ¬ 
γαρο, εκτός του Προσωπικού που εργάζεται σε τμήματα (βάρδιες): 

Ώρα προσέλευσης από 07.00’ μέχρι 08.00'. 

Ώρα αποχώρησης μετά τη συμπλήρωση του προβλεπόμενου ημερή¬ 
σιου ωραρίου εργασίας των 7 ωρών και 40' λεπτών και ανάλογα με την 
ώρα προσέλευσης, ήτοι από 14.40' μέχρι 15.40'. 

Για τις μητέρες βρεφών που υπάγονται στο ανωτέρω ελαστικό ωρά¬ 
ριο εργασίας εφαρμόζονται ανάλογα τα οριζόμενα στο άρθρο 5 (παρ. 6) 
του Κανονισμού Ωρών Εργασίας Προσωπικού ΟΤΕ και τις σχετικές 
Εγκυκλίους και αποφάσεις της Διοίκησης. 

Τυχόν εξαιρέσεις από την εφαρμογή του ελαστικού ωραρίου ρυθμίζο¬ 
νται με αποφάσεις του Βοηθού Γενικού Δ/ντή Προσωπικού και Διοικ. 
Θεμάτων. 

2. Την εφαρμογή ηλεκτρονικού συστήματος παρουσίας του Προσω¬ 
πικού του Διοικητικού Μεγάρου με μαγνητική κάρτα - ταυτότητα που 
θα υποστηρίζει τις Γραμματείες των Υπηρεσιών και θα χρησιμοποιεί¬ 
ται: 

α. Για την αναγνώριση του εισερχομένου προσωπικού στο Διοικητικό 
Μέγαρο (Δ.Μ.). 

β. Για τον έλεγχο της προσέλευσης και αποχώρησης του Προσωπι¬ 
κού. 

γ. Γ ια την καταγραφή της υπερωριακής απασχόλησης του Προσωπι¬ 
κού. 

δ. Για την έκδοση των μηνιαίων μισθοδοτικών στοιχείων του Προ¬ 
σωπικού και την ενημέρωση του Μηχανογραφικού Κέντρου. 

ε. Για την έκδοση στατιστικών πινάκων με επεξεργασία των στοι¬ 
χείων που υπάρχουν στην ηλεκτρονική μνήμη. 

3. Για τις ενδιάμεσες εξόδους του προσωπικού εφαρμόζεται το ανω¬ 
τέρω σύστημα της μαγνητικής κάρτας. 

4. Καμία άλλη χρήση του συστήματος, πέραν εκείνων που αναφέρο- 
νται ανωτέρω (παράγρ. 2 και 3), δεν μπορεί να γίνει χωρίς προηγού¬ 
μενη συμφωνία μεταξύ ΟΤΕ και ΟΜΕ-ΟΤΕ. 

5. Η ΟΜΕ-ΟΤΕ δικαιούται να ελέγχει οποτεδήποτε τό υφιστάμενο 
δΟΓΤΨΑΚΕ του συστήματος με δικό της επιστημονικό προσωπικό: Σε 
περίπτωση που προταθεί η χρησιμοποίηση γι’ αυτό το σκοπό εξειδικευ- 
μένου επιστημονικού Γραφείου εκτός ΟΤΕ, οι σχετικές δαπάνες θα κα¬ 
ταβάλλονται από τον ΟΤΕ. Το Γραφείο θα επιλέγεται μεταξύ εκείνων 
που θα υποβάλλουν προσφορές κατόπιν προσκλήσεως. Η επιλογή θα γί¬ 
νεται με βάση τη συμφερότερη προσφορά από απόψεως δαπάνης, χρό¬ 
νου, ποιότητας και εγγύησης για την παρεχόμενη υπηρεσία. Η διασφά¬ 
λιση και ο έλεγχος του συστήματος θα γίνεται σύμφωνα με τις τεχνικές 
της πληροφορικής. 

6. Την εφαρμογή συστήματος ελέγχου προσπέλασης της κυρίας εισό¬ 
δου του Α' υπογείου του Διοικητικού Μεγάρου με περιστρεφόμενες πόρ¬ 
τες (ΑΟΟΕ55 ΟΟΝΤΚΟΕ). 

Η αναγνώριση του εισερχόμενου Προσωπικού θα γίνεται με την ίδια 

μαγνητιχή χάρτα που χρησιμοποιεί κατά την προσέλευση και αποχώ¬ 
ρησή του. Απαγορεύεται η σύνδεση του συστήματος με ΑΟΟΕ58 <10- 
ΝΤΚΟΕ σε οποιοδήποτε άλλο σημείο του Διοικητικού Μεγάρου. 

7. Την εφαρμογή κλειστού κυκλώματος τηλεόρασης που θα χρησιμο¬ 
ποιείται για την ασφάλεια του κτιρίου και την εποπτεία του περιβάλλο¬ 
ντα χώρου του Διοικητικού Μεγάρου. Το σύστημα θα περιλαμβάνει ει¬ 
κονολήπτες που θα ελέγχουν τόσο την περίφραξη του περιβάλλοντα χώ¬ 
ρου όσο και τις εισόδους του Ισογείου, του Α' Υπογείου και Υπογείου του 
κτιρίου και θα τοποθετηθούν: 

α. Στην περίφραξη του περιβάλλοντα χώρου. 

β. Στην είσοδο του Ισογείου. 

γ. Στην είσοδο του Α' Υπογείου. 

δ. Στην είσοδο του Υπογείου του Κτιρίου. 

Η ισχύς της παρούσας ε.σ.σ.ε. καθορίζεται με εγκύκλιο της Γεν. 
Διεύθυνσης. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

__Αθήνα, 13 Απριλίου 1989 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 
-+- 

Αριθ. 13467 (2) 

Δημοσίευση στην Εφημερίδα της Κυβερνήσεως της από 9.3.89 Σ.Σ.Ε. 
προσωπικού Ε.Α.Β. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. Την αριθ. 98130/21.11.88 απόφαση του Πρωθυπουργού και 
του Υπουργού Εργασίας «ανάθεση αρμοδιοτήτων Υπουργού Εργασίας 
στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 4.4.89 και συντάχθηκε το 44/89 πρα¬ 
κτικό καταθέσεως, της οποίας το περιεχόμενο έχει ως εξής: 

- ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Σήμερα, την 9η Μαρτίου 1989, μεταξύ της Ανώνυμης Εταιρείας με 
την επωνυμία «ΕΛΛΗΝΙΚΗ ΑΕΡΟΠΟΡΙΚΗ ΒΙΟΜΗΧΑΝΙΑ Α.Ε.», 
(ΕΑΒ Α.Ε.) που εδρεύει στην Αθήνα (Λεωφ. Μεσογείων 2-4) και εκ¬ 
προσωπείται νόμιμα από το Μιχ. Γραμματόπουλο, Διευθυντή Διοικητι¬ 
κών Υπηρεσιών, τον Κυριάκο Σαμπάνη, εξουσιοδοτημένο εκπρόσωπο 
του Υ.ΕΘ.Α. και του Σωματείου Εργαζομένων Ελληνικής Αεροπορικής 
Βιομηχανίας (ΣΕΕΑΒ), που εκπροσωπείται νόμιμα από το Γρ. Μπόνη, 
Πρόεδρο και Β. Λιαράκο, Αναπληρωτή Γενικό Γραμματέα, συμφωνή- 
θηκε και έγινε αποδεκτή η παρούσα Συλλογική Σύμβαση Εργασίας: 

Άρθρο 1 

Η ΕΑΒ Α.Ε. θα χορηγήσει (ήδη χορηγεί) Α.Τ.Α. μέσα στο 1989, 
στα ποσοστά που θα καθορίζουν κάθε φορά οι εγκύκλιοι του Υπουργείου 
Οικονομικών, όπως καταβάλλεται μέχρι σήμερα από την Εταιρεία. 

Άρθρο 2 

α. Η σχέση εισαγωγικού και καταληκτικού βασικού μισθού σε κάθε 
μισθολογική κατηγορία του ισχύοντος μισθολογίου θα είναι 1:1,6. 

β. Οι εισαγωγικοί βασικοί μισθοί κάθε μισθολογικής κατηγορίας από 
1 μέχρι 13 αυξάνονται κατά 1.600 δρχ., ενώ των τεχνικών κατηγο¬ 
ριών, δηλαδή από 14 μέχρι 17 αυξάνονται κατά 1.100 δρχ. Τέλος, οι 
εισαγωγικοί βασικοί μισθοί των Εποπτών και Τμηματαρχών αυξάνο¬ 
νται κατά 1.600 δρχ. 

γ. Μετά τα ανωτέρω α και β, οι εισαγωγικοί βασικοί μισθοί και το 
κόστος ανά μισθολογικό κλιμάκιο από 1.1.1989 αναδιαμορφώνονται 
ως εξής: 


α.α. ΔΙΟΙΚΗΤΙΚΟ ΠΡΟΣΩΠΙΚΟ 

ΜΙΣΘΟΛΟΓΙΚΗ ΕΙΣΑΓΩΓΙΚΟΣ ΒΑΣΙΚΟΣ ΚΟΣΤΟΣ ΑΝΑ 


ΚΑΤΗΓΟΡΙΑ 

ΜΙΣΘΟΣ 

ΜΙΣΘΟΛΟΓΙΚΟ 



ΚΛΙΜΑΚΙΟ 

1 

21.100 

844 

2 

22.100 

884 

3 

23.200 

928 


4 

24.350 

974 

5 

25.600 

1024 

6 

, 27.500 

1100 

7 

29.600 

1184 

8 

31.900 

1276 

9 

35.200 

1408 

10 

39.100 

1564 

11 

43.350 

1734 

12 

47.750 

1910 

13 

52.900 

2116 

β.β. ΤΕΧΝΙΚΟ ΠΡΟΣΩΠΙΚΟ 


ΜΙΣΘΟΛΟΓΙΚΗ 

ΕΙΣΑΓΩΓΙΚΟΣ ΒΑΣΙΚΟΣ 

ΚΟΣΤΟΣ ΑΝΑ 

ΚΑΤΗΓΟΡΙΑ 

ΜΙΣΘΟΣ 

ΜΙΣΘΟΛΟΓΙΚΟ 



ΚΛΙΜΑΚΙΟ 

14 

22.100 

884 

15 

23.200 

928 

16 

24.350 

974 

17 

25.300 

1012 

γ.γ. ΕΠΟΠΤΕΣ - 

ΤΜΗΜΑΤΑΡΧΕΣ 



ΕΙΣΑΓΩΓΙΚΟΣ ΒΑΣΙΚΟΣ ΜΙΣΘΟΣ 


ΜΕΣΗ ΑΝΩΤΕΡΑ 

ΑΝΩΤΑΤΗ 

ΕΠΟΠΤΕΣ 

ΤΜΗΜΑΤΑΡ- 

35.600 35.900 

39.100 

ΧΕΣ 

40.700 41.600 

41.800 


6. Κατά τα λοιπά το μισθολόγιο θα εφαρμόζεται όπως μέχρι σήμερα. 


Άρθρο 3 

Το επίδομα Τανάγρας αυξάνεται από 1.5.1989 από 380 δρχ. σε 
400 δρχ. και από 1.9.1989 από 400 δρχ. σε 420 δρχ. και θα κατα¬ 
βάλλεται με τις προϋποθέσεις που καταβάλλονταν μέχρι σήμερα. Επι¬ 
πρόσθετα, το επίδομα Τανάγρας θα καταβάλλεται με τις ίδιες ημερομη¬ 
νίες όπως παραπάνω σε ποσοστό 50% και στο προσωπικό που εργάζε¬ 
ται στις εγκαταστάσεις της Εταιρείας στην Τανάγρα και στο οποίο δεν 
καταβάλλονταν μέχρι σήμερα. 

Το παραπάνω επίδομα από 1.1.1990 θα αυξάνεται τιμαριθμικά 
κατ’ έτος με βάση τους αντίστοιχους επίσημους τιμαριθμικούς δείκτες 
του Υπουργείου Οικονομικών. 

Άρθρο 4 

Το επίδομα τροφής αυξάνεται από 1.5.1989 από 145 δρχ. σε 155 
δρχ. και από 1.9.1989 από 155 δρχ. σε 165 δρχ. και θα καταβάλλεται 
με τις προϋποθέσεις που καταβάλλονταν μέχρι σήμερα. 

Το παραπάνω επίδομα από 1.1.1990 θα αυξάνεται τιμαριθμικά 
κατ’ έτος με βάση τους αντίστοιχους επίσημους· τιμαριθμικούς δείκτες 
του Υπουργείου Οικονομικών. 

Άρθρο 5 

Το επίδομα θέσης Ομαδάρχη και Επιθεωρητή Ποιοτικού Ελέγχου 
διαμορφώνεται από 1.000 σε 2.000 δρχ. μηνιαίως. 

Άρθρο 6 
Επίδομα Πτυχίου 

Από 1.1.1989 καθιερώνεται επίδομα πτυχίου Ανωτέρας Σχολής ίσο 
με 1.500 δρχ. 

Τα ποσά των μέχρι σήμερα χορηγούμενων επιδομάτων πτυχίου δια¬ 
μορφώνονται από 1.1.1989 όπως παρακάτω: 

ί. Β.δο. (Ειηρηβεπηβ) . Δρχ. 2.500 

ίί. ΑΕΙ, Μ.8ο. » 3.500 

ϊϊί. ΕΜΠ, Πολυτεχνικών Σχολών Ελληνικών ή Αλλο¬ 
δαπής, αναγνωρισμένων από ΔΙΚΑΤΣΑ » 4.500 

ίν. Διδακτορικό » 6.500 

ν. Πτυχίο ΥΠΑ, (ΖΑΑ, ΕΑΑ, και ΒΙΓΚΕΑυ νΕΚΙ- 

ΤΑ8, όπως μέχρι σήμερα καταβάλλονται » 2.500 

Άρθρο 7 

Καταβάλλεται από 1.7.1989 επίδομα ίσο με το 5% του Βασικού 
Μισθού σε όλο το προσωπικό των μισθολογικών κατηγοριών 14-17. 

Άρθρο 8 

Καταβάλλεται από 1.1.1989 ανθυγιεινό επίδομα ίσο με το 10% του 
Βασικού Μισθού στο προσωπικό των ειδικοτήτων: «εργάτης, καθαρί¬ 
στρια, λαντζέρης (σα)». 

Άρθρο 9 

Καταβάλλεται από 1.3.1989 ανθυγιεινό επίδομα ίσο με το 5% του 
Βασικού Μισθού στο προσωπικό της ειδικότητας: «Ελεγκτής Παραγω- 
γής». 

Άρθρο 10 

Καταβάλλεται από 1.1.1989 επίδομα ΚΙΙΝ-υΡ ύψους 2.000 δρχ. 
μηνιαίως στο ειδικά εξουσιοδοτημένο γι’ αυτό προσωπικό και για όσο 
χρόνο ισχύει η εξουσιοδότηση. 

Άρθρο 11 

Καταβάλλεται από 1.1.1989 επίδομα επικίνδυνης εργασίας ίσο με 
το 10% του Βασικού Μισθού στο προσωπικό των ειδικοτήτων «Φύλα¬ 
κας ή Πρόσθετος Χωροφύλακας μέχρι και Αρχιφύλακας ή Πρόσθετος 
Αρχιφύλακας», «Πυροσβέστης μέχρι και Αρχιπυροσβέστης», «Πυροσβέ¬ 
στης Οδηγός». 

Άρθρο 12 

Το επίδομα βρεφονηπιακού σταθμού αυξάνεται από 5.000 δρχ. σε 
7.000 δρχ. μηνιαίως από 1.1.1989. Η συμμετοχή αυτή γίνεται στις 
δαπάνες που αποδεδειγμένα πραγματοποιούν οι μισθωτοί για βρεφονη¬ 
πιακό σταθμό και με τις προϋποθέσεις που ισχύουν σήμερα. 

Άρθρο 13 

Η ΕΑΒ Α.Ε. λαμβάνοντας υπόψη την ιδιαιτερότητα της μεγάλης 
απόστασης του τόπου εργασίας από τον τόπο κατοικίας και με γνώμονα 
την αμοιβαία εξυπηρέτηση των συμφερόντων της Εταιρείας και του 
προσωπικού της, θα επανεξετάσει μέσα στο Α’ εξάμηνο του 1989 όλο το 
πλέγμα των κάθε φύσης αδειών, αργιών και δικαιολογημένων απου¬ 
σιών. 

Άρθρο 14 

Η ΕΑΒ Α.Ε. θα μελετήσει τη δυνατότητα σύστασης Ταμείου Επικου¬ 
ρικής Ασφάλισης Προσωπικού και τους όρους συμμετοχής της σε αυτό. 

Άρθρο 15 

Θεσμοθετείται η συμμετοχή εκπροσώπου των εργαζομένων στην 
ΕΑΒ Α.Ε. σε Εταιρικές Επιτροπές, στα πλαίσια διαμόρφωσης θεσμών 
και διαδικασιών. 

Άρθρο 16 

Η ΕΑΒ Α.Ε. θα συστήσει Επιτροπή με συμμετοχή εκπροσώπων των 
εργαζομένων για μελέτη θεμάτων παραγωγικότητας της Εταιρείας με 
στόχο το αμοιβαίο όφελος της ΕΑΒ Α.Ε. και των εργαζομένων σε αυτή. 

Άρθρο 17 

Η Σύμβαση αυτή συμπληρώνει και σε καμιά περίπτωση δεν καταργεί 
δικαιώματα των εργαζομένων που κατοχυρώθηκαν μέσα από Σ.Σ.Ε., 
τη Νομοθεσία και την Πρακτική της Εταιρείας, όπου έγγραφα έχει δια¬ 
τυπωθεί. 

Η Σ.Σ.Ε. να δημοσιευθεί στην Εφημερίδα της Κυβερνήαεως. 

Αθήνα, 13 Απριλίου 1989 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 
-♦- 

Αριθ. 13468 (3) 

Δημοσίευση στην Εφημερίδα της Κυβερνήαεως της από 21.3.89 
Σ.Σ.Ε. ρύθμιση διαφόρων θεμάτων προσωπικού Ο.Τ.Ε. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. Την αριθ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στον Υφυπουργό Εργασίας», αποφασίζουμε: 


Να δημοσιευθεί στην Εφημερίδα της Κυβερνήαεως η πιο πάνω ΣΣΕ, 
η οποία μας κατατέθηκε την 31.3.89 και συντάχθηκε το υπ’ αρ. 42/89 
πρακτικό καταθέσεως, της οποίας το περιεχόμενο έχει ως εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

«Ρύθμιση διαφόρων θεμάτων Προσωπικού ΟΤΕ» 

Στο Μαρούσι (Διοικητικό Μέγαρο ΟΤΕ) σήμερα την 21.3.1989 οι 
υπογεγραμμένοι: 

α. αφενός Δημήτριος Παλαιοθόδωρος Πρόεδρος του Διοικητικού 
Συμβουλίου του ΟΤΕ Α.Ε. και Θεοφάνης Τόμπρας Γενικός Διευθυντής 
του ΟΤΕ Α.Ε. και 

β. αφετέρου Παναγιώτης Τσουκαλάς Πρόεδρος ΟΜΕ-ΟΤΕ και Αν- 
δρέας Δούκας Γενικός Γραμματέας της ΟΜΕ-ΟΤΕ, 
όλοι νόμιμα εξουσιοδοτημένοι κατά τις διατάξεις του Ν. 3239/55 για 
τη σύναψη και την υπογραφή της ειδικής συλλογικής σύμβασης εργα¬ 
σίας (ΕΣΣΕ) 1989 συμφώνησαν ύστερα από διαπραγματεύσεις τα πα¬ 
ρακάτω: 

1. Ο όρος 1 της από 14.3.85 ε.σ.σ.ε. τροποποιούνται, ως εξής: 

Το μισθολόγιο, βάσει του οποίου αμείβεται το προσωπικό του ΟΤΕ 

έχει είκοσι εννέα (29) μισθολογικά κλιμάκια. Μετά την ένταξη του προ¬ 
σωπικού στα μισθολογικά κλιμάκια, όπως παρακάτω και από 1.1.89, 
το πρώτο (Ιο) μισθολογικά κλιμάκιο καθορίζεται σε 31.000 δρχ. και 
καθένα από τα επόμενα είναι προσαυξημένο κατά 4% του αμέσως 
προηγουμένου του. 

2. Η παρ. 10 του όρου 11 της από 14.3.85 ε.σ.σ.ε. καταργείται. 

3. Οι παραγρ. 1-7 και 9-10 του όρου 3 της από 14.3.1985 ε.σ.σ.ε. 
τροποποιούνται ως εξής: 

α. Το προσωπικό ΣΕ εξελίσσεται σε δεκαπέντε (15) μισθολογικά κλι¬ 
μάκια με εισαγωγικό το τέταρτο (4) και καταληκτικό το δέκατο όγδοο 
( 1δ ). 

β. Το προσωπικό ΓΕ εξελίσσεται σε δεκαπέντε (15) μισθολογικά κλι¬ 
μάκια με εισαγωγικό τό έκτο (6) και καταληκτικό το εικοστό (20). 

γ. Το προσωπικό ΜΕ εξελίσσεται σε δεκαπέντε (15) μισθολογικά κλι¬ 
μάκια με εισαγωγικό το έννατο (9) και καταληκτικό το εικοστό τρίτο. 

δ. Το Τεχνικό προσωπικό ΣΕ και ΓΕ που προσλήφθηκε μέχρι 
1.1.1985 και το τεχνικό προσωπικό με πτυχίο των ν. 576/77 και 
1566/85 εξελίσσεται σε δεκαπέντε (15) μισθολογικά κλιμάκια με εισα¬ 
γωγικό το έννατο (9) και καταληκτικό το εικοστό τρίτο (23). 

ε. Το προσωπικό της παρ. 7 του όρου 11 της από 14.3.85 ε.σ.σ.ε. 
εξελίσσεται σε δεκαπέντε (15) μισθολογικά κλιμάκια με εισαγωγικό το 
δέκατο (10) και καταληκτικό το εικοστό τέταρτο (24). 

στ. Το προσωπικό ΑΡ2 εξελίσσεται σε δεκαπέντε (15) μισθολογικά 
κλιμάκια με εισαγωγικό το ενδέκατο (11) και καταληκτικό το εικοστό 
πέμπτο (25). 

ζ. Το προσωπικό ΑΡ3 εξελίσσεται σε δεκαπέντε (15) μισθολογικά 
κλιμάκια με εισαγωγικό το δωδέκατο (12) και καταληκτικό το εικοστό 
έκτο (26). 

η. Το προσωπικό ΑΡ4 εξελίσσεται σε δεκαπέντε (15) μισθολογικά 
κλιμάκια με εισαγωγικό το δέκατο τρίτο (13) και καταληκτικό το εικο¬ 
στό έβδομο (27). " 

θ. Το προσωπικό ΑΤ4 και οι πτυχιούχοι της ΑΤΣ-ΟΤΕ εξελίσσονται 
σε δεκαέξι (16) μισθολογικά κλιμάκια με εισαγωγικό το δέκατο τρίτο 
(13) και καταληκτικό το εικοστό όγδοο (28). 

ι. Το προσωπικό ΑΤ5 εξελίσσεται σε δεκατέσσερα (14) μισθολογικά 
κλιμάκια με εισαγωγικό το δέκατο πέμπτο (15) και καταληκτικό το ει¬ 
κοστό όγδοο (28). 

κ. Το προσωπικό που προσλήφθηκε μετά την 1.1.1985 και δεν έχει 
τα τυπικά προσόντα που προβλέπονται από τον ΓΚΠ-ΟΤΕ για τον 
κλάδο ή την ειδικότητά του εντάσσεται και εξελίσσεται μ’ ένα κλιμάκιο 
κάτω από το εισαγωγικό που προβλέπεται για τον κλάδο ή την ειδικό¬ 
τητα του. 

Τα μισθολογικά κλιμάκια θα διανύονται ανά διετία εκτός από την πε¬ 
ρίπτωση (θ) της οποίας το τελευταίο θα διανύεται σ’ ένα χρόνο και της 
περίπτωσης (ι) της οποίας τα δύο τελευταία θα διανύονται ανά τριετία. 

Η ένταξη του υπηρετούντος προσωπικού (μόνιμου-δόκιμου) στα νέα 
μισθολογικά κλιμάκια θα γίνει την 1.1.1989. 

Το ποσό που θα προκόψει ως διαφορά μεταξύ του κατεχόμενου την 
1.1.1989 μισθολογικού κλιμακίου και του μισθολογικού κλιμακίου στο 
οποίο επανεντάσσεται το προσωπικό, αφαιρείται από την ΑΤΑ που χο¬ 
ρηγείται από 1.5.1985. 

Οι πτυχιούχοι της ΑΤΣ-ΟΤΕ εξομοιώνονται πρώτα μεταξύ τους από 

1.1.1989 και ακολουθεί η ένταξη. 

4. Σ’ όλες τις κατηγορίες προσωπικού χορηγείται ένα επιπλέον μι- 
σθολογικό κλιμάκιο μετά τη συμπλήρωση ενός έτους από τη χορήγηση 
του κατά περίπτωση καταληκτικού κλιμακίου. 

5. Τυχόν καταβαλλόμενες μεγαλύτερες αποδοχές διατηρούνται μέ¬ 
χρι καλύψεως μέσω μισθολ. προαγωγής ή χρονοεπιδόματος. 

6. Το προσωπικό που υπηρετούσε ως έκτακτο την 24.2.1979 και 
μονιμοποιήθηκε μετά τη χρονολογία αυτή δύναται ν’ αποχωρεί με αί¬ 
τησή του με το ίδιο όριο ηλικίας που ισχύει και για το άλλο προσωπικό 
του κλάδου ή της ειδικότητας στην οποία μονιμοποιήθηκε. 

7. Το χειριστικό επίδομα των δακτυλογράφων αυξάνεται από 7% σε 

12 %. 

8. Το επίδομα ανθυγιεινής εργασίας υπολογίζεται στο διανυόμενο 
κάθε φορά μισθολογικό κλιμάκιο. 

9. Το τεχνικό προσωπικό που εργάζεται στα φρεάτια, λάκκους και 
μπουκάλες λαμβάνει ανθυγιεινό επίδομα 12% στα διανυόμενο κάθε 
φορά μισθολογικό κλιμάκιο. 

10. Το επίδομα του άρθρου 13 παρ. 9 του ΓΚΠ-ΟΤΕ που χορηγεί¬ 
ται στους προγραμματιστές-οιναλυτές γίνεται 12% στο διανυόμενο κάθε 
φορά μισθολογικό κλιμάκιο. 

11. Το ανθυγιεινό επίδομα εφόσον καταβάλλεται πέραν των 10 ετών 
στο Διοικ.-Εκμ/σης προσωπικό που εκτελεί τέως Χειρίστριας - Εκμ/ 
σης έργο εξακολουθεί καταβαλλόμενο με τις ίδιες προϋποθέσεις που χο¬ 
ρηγείται και στις Χειρίστριες Εκμ/σης, έστω και αν το προσωπικό αυτό 
έπαυσε να 1 εκτελεί το έργο για το οποίο χορηγείται. 

12. Η Διοίκηση του ΟΤΕ δεσμεύεται να φέρει εισήγηση στο ΔΣ-ΟΤΕ 
για χορήγηση επιδόματος έργου στην ειδικότητα των Οδηγών αυτοκι¬ 
νήτων σε ποσοστό και υπό όρους και προϋποθέσεις που θα καθορίσει 
τούτο με απόφασή του. 

13. Ο μισθός ενίσχυσης του Λογαριασμού Νεότητας από τον ΟΤΕ θα 
υπολογίζεται με βάση το μέσο τακτικό μισθό. 

Ο μέσος τακτικός μισθός θα καθορίζεται τον Ιανουάριο κάθε έτους ως 
το πηλίκον του συνόλου των τακτικών μηνιαίων αποδοχών δια του πλή¬ 
θους του προσωπικού. 

14. Οι ασφαλιστικές εισφορές του προσωπικού που αναφέρονται στον 
όρο 4 της ε.σ.σ.ε. που υπογράφτηκε στις 23.12.88 θα καταβάλλονται 
εφεξής από τον ΟΤΕ. 

15. Στο μόνιμο, δόκιμο και έκτακτο προσωπικό, στο εξής η ΑΤΑ θα 
καταβάλλεται σύμφωνα με όσα θα καθορίζονται στη σχετική Υπουργική 
απόφαση σε συνδυασμό με την από 29.9.1982 ε.σ.σ.ε. και με τη μέχρι 
σήμερα τηρηθείσα πρακτική. 

16. Διατίθεται στην ΟΜΕ-ΟΤΕ το ποσό των 30 εκατ. για τις ανά¬ 
γκες των παραθεριστικών Κέντρων σύμφωνα με τον Οργανισμό Λει¬ 
τουργίας των Παραθεριστικών Κέντρων. 

17. Διατίθεται στην ΟΜΕ-ΟΤΕ το ποσό των 10 εκατ. για την υλο¬ 
ποίηση προγραμμάτων συνδικαλιστικής επιμόρφωσης βάσει απολογι¬ 
στικών στοιχείων. 

18. Στη παρούσα ε.σ.σ.ε. υπάγεται το μόνιμο και δόκιμο προσωπικό 
του ΟΤΕ. Το έκτακτο προσωπικό υπάγεται μόνο σ’ όσες ρυθμίσεις της 
παρούσας αναφέρεται ρητά ή ορίζεται από την ατομική σύμβαση εργα¬ 
σίας του, διατάξεις του ΓΚΠ-ΟΤΕ, αποφάσεις του ΔΣ-ΟΤΕ και από τυ¬ 
χόν εγκύκλιες υπηρεσιακές διαταγές. 

19. Η ισχύς των διατάξεων της παρούσας ε.σ.σ.ε. αρχίζει από 
1.1.1989 εκτός αν αλλιώς ορίζεται σ’ αυτές. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 13 Απριλίου 1989 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 

Αριθ. 13469 (4) 

Δημοσίευση στην Εφημερίδα της Κυβερνήσεως της από 24.3.89 

Σ.Σ.Ε. για τους όρους αμοιβής και εργασίας των οδηγών αυτοκινή¬ 
των - πωλητών εμφιαλωμένων ποτών Βορείου - Ελλάδας και των 

βοηθών αυτών. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και 


του Υπουργού Εργασίας «Ανάθεση αρμοδιοτήτων Υπουργού Εργασίας 
στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως ή πιο πάνω ΣΣΕ* 
η οποία μας κατατέθηκε στις 30.3.89 και συντάχθηκε το 41/89 πρα¬ 
κτικό καταθέσεως, της οποίας το περιεχόμενο έχει ως εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Για τους όρους αμοιβής και εργασίας των οδηγών αυτοκινήτων - πωλη¬ 
τών εμφιαλωμένων ποτών Βορείου Ελλάδος και των Βοηθών αυ¬ 
τών. 

Στην Θεσσαλονίκη σήμερα την 24 Μαρτίου 1989 αφενός ο Μάρκος 
Δούφος ενεργών σαν νόμιμα εξουσιοδοτημένος εκπρόσωπος του εδρεύο- 
ντος στην Θεσσαλονίκη Συνδέσμου Βιομηχανιών Βορείου Ελλάδος και 
αφετέρου οι: 

α) Κωνσταντίνος Αρτεμίου, Πρόεδρος και β) Δημήτριος Αληστρατι- 
νός, Γενικός Γραμματέας του εδρεύοντος στην Θεσσαλονίκη Σωματείου 
με την επωνυμία «ΣΥΝΔΙΚΑΤΟ ΠΩΛΗΤΩΝ - ΟΔΗΓΩΝ ΚΑΙ ΒΟΗ¬ 
ΘΩΝ ΕΜΦΙΑΛΩΜΕΝΩΝ ΠΟΤΩΝ ΒΟΡΕΙΟΥ ΕΛΛΑΔΟΣ», ενεργού- 
ντες σαν νομίμους εξουσιοδοτημένοι εκπρόσωποι αυτού, συνεφώνησαν 
και συναπεδέχθησαν την συννομολόγηση αυτής τής Συλλογικής Συμβά- 
σεως Εργασίας με τους κατωτέρω ειδικώτερον όρους. 

1. Στην παρούσα Συλλογική Σύμβαση Εργασίας υπάγονται οι οδηγοί 
φορτηγών αυτοκινήτων-πωλητές, οι εργαζόμενοι σε επιχειρήσεις παρα¬ 
γωγής εμφιαλωμένων ποτών και αναψυκτικών της Βορείου Ελλάδος 
και οι επιβαίνοντες των ιδίων αυτοκινήτων-βοηθοί, εφόσον προσφέρουν 
τις κατωτέρω, στις παραγράφους 2 και 3 περιγραφόμενες εργασίες. 

2. Η υπό των μελών του αφετέρου συμβαλλομένου εργασιακού σω¬ 
ματείου Πωλητών-Οδηγών Αυτοκινήτων Εμφιοιλωμένων Ποτών παρε- 
χομένη εργασία, συνίσταται δια τους οδηγούς των αυτοκινήτων πουλη¬ 
τές στην εκ του εργοστασίου ή της αποθήκης της επιχειρήσεως στην 
οποία εργάζονται, παραλαβή φορτηγού αυτοκινήτου αυτής εμφόρτου 
εμφιαλωμένων ποτών, την οδήγηση του και την δι’ αυτού περιόδευση σε 
προκαθοριζόμενο υπό της επιχειρήσεως, τομέα της πόλεως ή της υπαί¬ 
θρου, την πώληση σε επιχειρήσεις του τομέως του ποσοτήτων εμφιαλω¬ 
μένων ποτών και την ταυτόχρονη παράδοση τούτων στους αγοραστές, 
την έκδοση των οικείων τιμολογίων πωλήσεως και την είσπραξη του τι¬ 
μήματος ή μέρους αυτού ή ποσού έναντι παλαιοτέρας οφειλής με την έκ¬ 
δοση σχετικής αποδείξεως ή με την σχετική σημείωση στο τιμολόγιο, 
την παραλαβή επιστρεφομένων παρά των πελατών κενών ειδών συ- 
σκευασίας με την χορήγηση σχετικής αποδείξεως, την τήρηση του λο¬ 
γαριασμού της ημέρας για τις πωληθείσες ποσότητες, τα εισπραχθέντα 
ποσά και τα επιστραφέντα κενά είδη συσκευασίας και την κατά την λήξη 
της καθ’ ημέρα εργασίας απόδοση του λογαριασμού στον αρμόδιο της 
επιχειρήσεως. 

Οι οδηγοί πουλητές των εταιρειών εμφιαλωμένων ποτών εξακολου¬ 
θούν να θεωρούνται οδηγοί πωλητές και στις περιπτώσεις κατά τις 
οποίες οι πωλήσεις πραγματοποιούνται από τις επιχειρήσεις με το σύ¬ 
στημα προτιμολογημένων προπωλήσεων ή τηλεπωλήσεων κατά την 
κρίση των επιχειρήσεων. 

3. Η υπό των μελών του αυτού ως άνω σωματείου Βοηθοί, οι οποίοι 
επιβάνουν των αυτών ως ανωτέρω αυτοκινήτων, παρεχομένη εργασία 
συνίσταται εις την εκφόρτωση των πλήρων κιβωτίων φιαλών ποτών 
από τα ως άνω αυτοκίνητα και την επ’ αυτών φόρτωση των κενών κατά 
τις εκάστοτε γενόμενες πωλήσεις, αφ’ετέρου δε στην καθοδήγηση του 
οδηγού κατά την εκτέλεση δυσχερών ελιγμών (συνήθων εντός πόλεως) 
ή προσπελάσεων, την αντικατάσταση διαρρηγνυομένων τυχόν ελαστι¬ 
κών και άλλων τοιούτων δευτερούσης φύσεως καθηκόντων (όπως η 
ασφάλιση εκάστοτε του φορτίου κατά τας φορτώσεις και εκφορτώσεις 
κατά την διάρκεια των παραδόσεων εμπορευμάτων στους πελάτες), 
όπως και στην 18/1979 απόφαση του Δ.Δ.Δ.Δ. Θεσ/νίκης ορίζεται. 

4. Οι λοιποί όροι αμοιβής και εργασίας των ανωτέρω οδηγών αυτο- 
κινήτων-πωλητών καθορίζονται από τις ισχύουσες εκάστοτε Συλλογι¬ 
κές Συμβάσεις εργασίας ή Διαιτητικές Αποφάσεις για τους οδηγούς 
φορτηγών αυτοκινήτων ολοκλήρου της χώρας, προστιθεμένων όμως 
επ’ αυτών, λόγω των ανωτέρω επί πλέον παρεχομένων υπ’ αυτών υπη¬ 
ρεσιών των του οδηγού αυτοκινήτου, α) στον εκάστοτε βασικό μηνιαίο 
μισθό δραχμές εννέα χιλιάδες (9.000) και β) επί του βασικού μισθού 
(όπως διαμορφώνεται μετά την προσαύξηση των 9.000 δραχμών) επι¬ 
δόματος λογιστικών λαθών από 7% (επτά τις εκατό). 

5. Οι όροι αμοιβής εντέλει των ανωτέρω βοηθών ορίζονται, οι εκά¬ 
στοτε δια Σ.Σ.Ε. ή διαιτητικών αποφάσεων ισχύοντες δια τους ανειδι¬ 
κεύτους εργάτες ολοκλήρου της χώρας, προστιθεμένων στο ημερομίσθιο 
αυτών δραχμών τριακοσίων (300). 

6. α) Χορηγείται στους βοηθούς που έχουν συμπληρώσει 12 (δώ¬ 
δεκα) έτη υπηρεσίας στον κλάδο των βιομηχανιών παραγωγής εμφια¬ 
λωμένων ποτών και αναψυκτικών και 4η (τέταρτη) τριετία σε ποσοστό 
5%, που υπολογίζεται στο εχάστοτε βασικό ημερομίσθιο. 

β) Σε περίπτωση που από την εκάστοτε ισχύουσα Εθνική Γενική Συλ¬ 
λογική Σύμβαση Εργασίας (ΕΓΣΣΕ) χορηγηθεί 4η (τέταρτη) τριετία, 
τότε οι βοηθοί που έχουν συμπληρωμένη προϋπηρεσία στον κλάδο 15 
(δεκαπέντε) ετών, αυτοδικαίως δικαιούνται και 5η (πέμπτη) τριετία. 

7. Οι εργοδότες εις το τέλος κάθε μηνός υποχρεούνται να χορηγούν 
στους εργαζομένους αναλυτική εξοφλητική απόδειξη των αποδοχών 
τους, όπου θ’ αναφέρονται λεπτομερώς και αναλυτικώς τόσον οι αποδο¬ 
χές του μηνός που δικαιούται ο εργαζόμενος (δηλαδή βασιχός μισθός ή 
ημερομίσθιο, Α.Τ.Α., Επιδόματα χωριστά το χαθένα, υπερωρίες, οι 
προσαυξήσεις επ’ αυτών κ.λπ.) όσον και οι γενόμενες κρατήσεις (ΙΚΑ, 
Φ.Μ.Υ., Χαρτόσημο, Προχαταβολές κ.λπ.). 

8. Σε όλους τους οδηγούς-πωλητές και τους βοηθούς παρέχονται 
από τους εργοδότες κάθε χρόνο από δύο θερινές στολές (πουκάμισο χαι 
παντελόνι) και από δύο χειμερινές τοιαύτες (χιτόνιο και παντελόνι). 

9. Η διάρκεια της εβδομαδιαίας εργασίας είναι 40 ώρες. Οι ημέρες 
εβδομαδιαίας εργασίας είναι πέντε (5). Στις επιχειρήσεις που εφαρμόζε¬ 
ται η δνθήμερη εργασία και καθιερώθηκε προ της ενάρξεως ισχύος της 
από 17.6.1983 Σ.Σ.Ε., πλην της Κυριακής, ως ημέρα αναπαύσεως το 
Σάββατο, το καθεστώς αυτό θα εξακολουθήση να ισχύει μη δυναμένων 
των επιχειρήσεων αυτών να κανονίσουν άλλη ημέρα αναπαύσεως. Στις 
επιχειρήσεις όμως που η δνθήμερη εργασία καθιερώθηκε για πρώτη 
φορά με την προαναφερθείσα από 17.6.1983 Σ.Σ.Ε., έχουν την ευχέ¬ 
ρεια, ανάλογα με τις ανάγκες τους, να ορίζουν ως ημέρα αναπαύσεως το 
Σάββατο ή την Δευτέρα κάθε εβδομάδας και να κατανέμουν τους απα- 
σχολουμένους απ’ αυτές οδηγούς-πωλητές και τους βοηθούς τους κατά 
τέτοιο τρόπο ώστε κάθε μήνα ν’ αναπαύεται εναλλάξ οδηγός-πωλητής 
και βοηθός επί δύο (2) συνεχόμενα Σάββατα ή δύο (2) συνεχόμενες Δευ¬ 
τέρες. 

10. Οι εργοδότες υποχρεούνται να παρακρατούν και ν’ αποδίδουν 
κάθε μήνα από τον καταβαλλόμενο στα μέλη του Συνδικάτου μισθό την 
μηνιαία συνδρομή τους προς το Συνδικάτο σύμφωνα με το Καταστατικό 
του, βάσει εντολής διδομένης προς αυτές από τους οδηγούς-πωλητές 
και βοηθούς επί δηλώσεως του Ν. 105 υπογραφομένης απ’ αυτούς 
ενώπιον του εργοδότου ή του Πρωσωπάρχου της επιχειρήσεως. Το 
ύψος της μηνιαίας συνδρομής και ο εκπρόσωπος του Συνδικάτου προς 
τον οποίον θα αποδίδουν κάθε μήνα οι εργοδότες τις συνδρομές των ως 
άνω οδηγών-πωλητών και βοηθών θα γνωστοποιείται δι’ εγγράφου του 
συνδικάτου προς έκαστο εργδοτότη, στον οποίο θα γνωστοποιείται και 
κάθε αλλαγή αυτών. 

11. Οι πιο πάνω αποδοχές που ορίζονται στις 9.000 δραχμές μη- 
νιαίως για τους οδηγούς-πωλητές και στις 300 δραχμές ημερησίως 
στους βοηθούς αυτών, δεν προσαυξάνονται με την ΑΤΑ ούτε με διορθω¬ 
τικό ποσό ουδέ με κάθε άλλη αύξηση που θα δοθεί τυχόν στους εργαζο¬ 
μένους μέσα στο 1989 με Υπουργική Απόφαση, με Σ.Σ.Ε. ή με διαιτη¬ 
τική απόφαση. 

12. Τυχόν καταβαλλόμενες αποδοχές ανώτερες των υπό της παρού- 
σης κατά περίπτωση καθοριζομένων, δεν δύνανται να μειωθούν, όπως 
επίσης τυχόν ευνοϊκώτεροι όροι εργασίας ισχύοντες, κατισχύουν των 
υπό της παρούσης καθοριζομένων. 

13. Η ισχύς της παρούσης άρχεται από 1 Μαρτίου 1989. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1989 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 


τρόπου κάλυψης των δαπανών για τη δωρεάν μεταφορά και διαμονή 
των μαθητών της Π/θμιας και Δ/θμιας Εκπαίδευσης». 

3) Την ανάγκη ανάθεσης έργου σε συνοδούς για τη μεταφορά των 
μαθητών των ειδικών σχολείων της Πρωτοβάθμιας και Δευτεροβάθ¬ 
μιας Εκπαίδευσης, από τον τόπο της μόνιμης διαμονής τους στο σχολείο 
όπου φοιτούν και επιστροφή, αποφασίζουμε: 

Καθορίζουμε σε 36 τον αριθμό των συνοδών, προσόντων απολυτη¬ 
ρίου δημοτικού σχολείου και ηλικία μέχρι 40 ετών, οι οποίοι θα απα¬ 
σχοληθούν με σύμβαση μίσθωσης έργου κατά το διδακτικό έτος 1988- 
89, για τη μεταφορά των μαθητών των παρακάτω ειδικών σχολείων 
της Πρωτοβάθμιας και Δευτεροβάθμιας Εκπαίδευσης με αυτοκίνητα 
από τον τόπο της μόνιμης διαμονής τους στο σχολείο όπου φοιτούν και 
επιστροφή τους αντί του συνολικού ποσού δρχ. 55.000 μηνιαίως για 
καθένα συνοδό των αναφερομένων σχολείων. 

Η παρακολούθηση εκτέλεσης του αναφερομένου έργου θα γίνεται 
από τον Διευθυντή κάθε σχολείου. 

Οι συνοδοί αυτοί δεν δικαιούνται επιδόματα εορτών Χριστουγέννων 
και Πάσχα καθώς και επιδόματος άδειας. 


ΕΙΔΙΚΑ ΣΧΟΛΕΙΑ 


ΑΡΙΘΜΟΣ 

ΣΥΝΟΔΩΝ 


1. Πειραματικό 10/θ Ειδ. Δημοτ. Σχολείο 

Μαρασλείου 2 

2. Πειραματικό 6/θ Ειδ. Δημοτ. Σχολείο 

Μαρασλείου Παιδαγ. Ακαδημίας 1 

3. Σχολή Ειδικής Επαγγ/κής Εκπαίδευσης Αθηνών 4 

4. Ειδικό Γυμνάσιο-Λύκειο Ηλιούπολης 6 

5. Ειδικό Γυμνάσιο-Λύκειο κωφών Αγ. 

Παρασκευής και Ειδικό νηπιαγωγείο και Ειδ. 

Δημοτ. Σχολ. κωφών Φιλοθέης 5 

6. Ιο Ειδ. Δημοτ. Σχολ. Ν. Λιοσίων 2 

7. 6/θ Ειδ. Δημοτ. Σχολείο Αιγάλεω 1 

8. Ιο Ειδ. Δημοτ. Σχολείο Πειραιά 1 

9. Ειδικό Γυμνάσιο-Λύκειο Κωφών Αργυρούπολης 
και Ειδικό νηπιαγωγείο και Ειδικό Δημοτ. 

Σχολ. Κωφών Αργυρούπολης 5 

10. Ιο 4/θ Ειδ. Δημοτ. Σχολείο Αγ. Δημητρίου 1 

11. 6/θ Ειδ. Δημοτ. Σχολ. Σερρών 1 

12. Ιο Ειδικό Δημοτικό Σχολείο Θεσ/νίκης 1, 

13. 4ο Ειδικό Δημοτικό Σχολείο Θεσσαλονίκης 1 

14. 3ο Ειδικό Δημοτικό Σχολείο Θεσσαλονίκης 1 

15. 4ο Νηπιαγωγείο Θεσσαλονίκης και στο ίδρυμα 
«Άγιος Δημήτριος» Πυλαία και 6ο Ειδ. Δημοτ. 

Σχολείο Θεσσαλονίκης στο ίδιο ίδρυμα 1 

16. Νηπιαγωγείο Κωφών Θεσσαλονίκης 1 

17. Ειδ. Δημοτικό Σχολείο Γιαννιτσών 1 

18. Ιο Ειδικό Σχολείο Χανιών 1 


ΣΥΝΟΛΟ 36 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 14 Απριλίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΑΣΤΑΣΙΟΣ ΠΕΠΟΝΗΣ ΓΙΩΡΓΟΣ Α. ΠΑΠΑΝΔΡΕΟΥ 

-+- 


-♦- 

Αριθ. ΙΒ/3357 (5) 

Καθορισμός αριθμού συνοδών για τη μεταφορά μαθητών των ειδικών 
σχολείων της Πρωτοβάθμιου; και Δευτεροβάθμιας Εκπαίδευσης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντοις υπόψη: 

1) Τις διατάξεις του άρθρου 15 του Ν. 1735/87 (ΦΕΚ 195 τ.Α') 
«περί προσλήψεων στο δημόσιο τομέα κ.λπ.». 

2) Το άρθρο 1 παραγρ. 11 της αριθμ. ΙΒ/4405/10.5.88 (ΦΕΚ 
415 τ.Β') κοινής απόφασης των Υπουργών Εσωτερικών, Εθνικής Παι¬ 
δείας και θρησκευμάτων και Οικονομικών «περί προϋποθέσεων και 


Αριθ. Φ. 120.67/1/Β2 1733 (6) 

Ορισμός μέλους πειθαρχικού συμβουλίου των καθηγητών 
και υφηγητών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντοις υπόψη τις διατάξεις: 

1. Του Ν. 249/1976 «περί πειθαρχικού συμβουλίου καθηγητών και 
υφηγητών των Ανωτάτων Εκπαιδευτικών Ιδρυμάτων». 

2. Του άρθρου 45 παρ. 23 του Ν. 1268/82 «για τη δομή και λει¬ 
τουργία των Ανωτάτων Εκπαιδευτικών Ιδρυμάτων όπως αντικαταστά- 
θηκε από τις διατάξεις του άρθρου 79 παρ. 6 περ/ιγ' του Ν. 1566/85 
«δομή και λειτουργία της πρωτοβάθμιοις και δευτεροβάθμιας εκπαίδευ¬ 
σης και άλλες διατάξεις». 

3. Την αριθ. Φ. 120.67/Β2 7493/15.11.85 (ΦΕΚ 697/Β7 

21.11.85) χαι Φ. 120.67/1/Β2/5962/14.10.86 (ΦΕΚ 758/Β'/ 

31.10.86) αποφάσεις, αποφασίζουμε: 

Ορίζουμε ως μέλος του πειθαρχικού συμβουλίου των καθηγητών και 
υφηγητών στην αρμοδιότητα του οποίου υπάγονται τα μέλη του διδα¬ 
κτικού ερευνητικού προσωπικού (Δ.Ε.Π.), το Μ. Σταθόπουλο, πρύτανη 
του πανεπιστημίου Αθηνών με αναπληρωτή του τον Α. Πουλοβασίλη, 
πρύτανη της ΑΓΣΑ, σε αντικατάσταση του Δημητρίου Φατούρου και 
Διονυσίου Μεταξά αντίστοιχα. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 13 Απριλίου 1989 

Ο ΥΠΟΥΡΓΟΣ 

ΓΙΩΡΓΟΣ Α. ΠΑΠΑΝΔΡΕΟΥ 
- ψ - 

Αριθ. ΕΜ. 513 (7) 

Δημοσίευση Εκθέσεως Εχτιμήσεως περιουσιακών στοιχείων της Κοινό¬ 
τητας Αμμοτόπου Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του άρθρου 1 του Π.Δ/τος της 16.1.1930 «περί 
Δελτίου Ανωνύμων Εταιρειών» και το άρθρο 9 παράγρ. 6 του Β.Δ. 
174/1963 «Περί Κωδικοποιήσεως των διατάξεων του Ν. 2190/ 
1920 εις ενιαίον κείμενον», το άρθρο 1 του Ν.Δ. 532/70, σε συνδυασμό 
με τις διατάξεις του Β.Δ. 708/1970 και 191/1972. 

2. Το Ν.Δ. 1147/1972 

3. Τις διατάξεις του Ν. 1235/1982. 

4. Την 25027/19.4.84 απόφαση του Υπουργού Εσωτερικών. 

5. Την Έκθεση της Επιτροπής Εχτιμήσεως του άρθρου 9 του Κ.Ν. 
2190/20, αποφασίζουμε: 

Εγκρίνουμε τη δημοσίευση της πιο πάνω εκθέσεως στην Εφημερίδα 
της Κυβερνήσεως, σύμφωνα με την 25027/19.4.1984 απόφαση του 
Υπουργού Εσωτερικών. 

Άρτα, 3 Απριλίου 1989 

Με εντολή Νομάρχη 
Η Προϊστάμενη 
ΚΛ. ΜΗΤΣΟΥ 


ΕΚΘΕΣΗ 

Αποτίμησης της αξίας κοινοτικής έκτασης, που εισφέρεται από την Κοι¬ 
νότητα ΑΜΜΟΤΟΠΟΥ για τη σύσταση επιχείρησης Λατομείου 
αδρανών υλικών. 

Προς 

τη Νομαρχία Άρτας 
Τμήμα Εμπορίου 
Ενταύθα 

Με την με αριθμό 411/8.3.89 απόφασή σας, οι υπογεγραμμέ¬ 
νοι: 

α) Κλεοπάτρα Μήτσου, υπάλληλος Τμήματος Εμπορίου Ν. Άρτας, 
β) Κων/νος Καραμπίκας, υπάλληλος Τμήματος Εμπορίου Ν. Άρ¬ 
τας και 

γ) Ιωάννης Κουτσοσπύρος, εκπρόσωπος Επιμελητηρίου Άρτας, ορι¬ 
στήκαμε μέλη της Επιτροπής, που προβλέπεται από το άρθρο 9 του Ν. 
2190/1920 «περί Ανωνύμων Εταιρειών», όπως αντικαταστάθηκε με 
το άρθρο 9 του Π.Δ. 409/1986, για να προβούμε στην αποτίμηση της 
σημερινής αξίας κοινοτικής έκτασης που εισφέρεται από την Κοινότητα 
ΑΜΜΟΤΟΠΟΥ για τη σύσταση επιχείρησης Λατομείου αδρανών υλι¬ 
κών. 

Η αποτίμηση έγινε μετά από αυτοψία της έκτασης (κληροτεμαχίου) 
και έλεγχο των υπαρχόντων στοιχείων, που αναφέρονται στην κυριό¬ 
τητα και στα αποτελέσματα εργαστηριακών ελέγχων για την καταλλη¬ 
λότητα εκμετάλλευσης των αδρανών υλικών της περιοχής αυτής και 
έχει ως εξής: 

Το εισφερόμενο στην υπό σύσταση Κοινοτική Επιχείρηση Λατομείου 
αδρανών υλικών βρίσκεται στην περιοχή ΜΑΡΑΘΟΣ της Κοινότητας 
Αμμοτόπου. 

Έχει συνολικό εμβαδό 85.500 τ.μ. και σύμφωνα με τα με αριθ. 
137/1.3.89 και 138/1.3.89 Πιστοποιητικά του Υποθηκοφυλακείου 


Φιλιππιάδάς οινήκει στην Κοινότητα Αμμοτόπου Άρτας και είναι ελεύ¬ 
θερο παντός βάρους. 

Η σημερινή αξία της έκτασης αυτής (κληροτεμάχιο) αποτιμάται σε 
(280) διακόσιες ογδόντα δρχ. κατά τετραγωνικό μέτρο. 

Ύστερα από τα παραπάνω, ομόφωνα, γνωμοδοτούμε ότι η καθαρή 
αξία της παραπάνω έκτασης της Κοινότητας Αμμοτόπου, που μεταβι¬ 
βάζεται στην υπό σύσταση Κοινοτική Επιχείρηση Λατομείου αδρανών 
υλικών, «ανέρχεται στο ποσό των εικοσιτριών εκατομμυρίων εννιακο- 
σίων σαράντα χιλιάδων (23.940.000) δραχμών. 

Άρτα, 27 Μαρτίου 1989 

Η Επιτροπή 
(υπογραφές) 

- ♦ - 

Αριθ. 10645 (8) 

Περί υπαγωγής του προσωπικού της Κοινότητας Σουλίου Ν. Αχαΐας 
στις διατάξεις του 1ου μέρους του Ν. 1188/1981. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την απόφαση 55/88 του Κ.Σ. Σουλίου περί υπαγωγής του προ¬ 
σωπικού της Κοινότητας αυής στις διατάξεις του πρώτου μέρους του 
Ν. 1188/81. 

2. Τις διατάξεις του άρθρου 3 παρ. 1 του Ν. 1188/81. 

3. Το πρακτικό γνωμοδότησης του Υπηρεσιακού Συμβουλίου του άρ¬ 
θρου 14 του Ν. 1586/86. 

4. Την οικονομική κατάσταση της Κοινότητιας Σουλίου, αποφασί¬ 
ζουμε: 

Την υπαγωγή του προσωπικού της Κοινότητιας Σουλίου στις διατά¬ 
ξεις του πρώτου μέρους του Ν. 1188/81 κατ’ εφαρμογή των διατά¬ 
ξεων του άρθρου 3 παρ. 1 του Νόμου 1188/81. 

Η περίληψη της απόφασής μιας αυής να σταλεί στην Εφημερίδα της 
Κυβερνήσεως. 

Πάτρα, 10 Απριλίου 1989 

Μέ εντολή Νομάρχη 
Ο Διευθυνής 
ΣΤΕΦ. ΦΑΡΔΕΛΛΑΣ 

-♦- 

Αριθ. 17268 Π.Ε, (9) 

Μερική ανάκληση της 55731/17.8.1961 απόφασης του Νομ. Ιωαννί- 

νων και κατάρμηση και μεταβολή τεμαχίων οριστικής διανομής. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων: 

α. 31, 35, 191 και 197 του Αγροτικού Κώδικα. 

β. 2 του Ν.Δ. 3958/1959. 

γ. 16 του Α.Ν. 431/1968. 

2. Τα κτηματολογικά στοιχεία των διανομών αγρ/τος Ηλιόρριαχης 
1956 και συν/σμού Ηλιόρριαχης 1956 «αναμόρφωση 1985 που κυρώ¬ 
θηκαν με το Ν.Δ. 3784/57 και την αριθ. 4910/12.5.86 απόφασή μας 
(ΦΕΚ 397/Β’/11.6.1986) αντίστοιχα. 

3. Την αριθ. 55731/17.8.1961 απόφασή μας, που δημοσιεύθηκε 
στο ΦΕΚ 291/Β-/26.8.1961. 

4. Την αριθ. 2715/2.6.1988 απόφαση μιας (ΦΕΚ 421/Δ'/ 

16.6.1988) με την οποία τροποποιήθηκε το ρυμοτομικό σχέδιο της 
ανωτέρω διανομής του συν/σμού σύμφωνα με το σχέδιο της αναμόρφω- 
σής της. / 

5. Το αριθ. Τ/2394/7.12.1987 έγγραφο του Γραφείου Τοπογραφι- 
κής της Νομαρχίας μας περί των γενομένων μεταβολών στα κοινόχρη¬ 
στα τεμάχια των «ανωτέρω διανομών, λόγω ορθογωνισμού. 

6. Την αριθ. Τ/2793/18.11.1988 πρόταση του «ανωτέρω Γραφείου 
περί μερικής ανάκλησης της απόφασης του θέματος και σημειώσεις των 
σχετικών μεταβολών στα κτηματολογικά στοιχεία της «χνωτέρω διανο¬ 
μής του αγρ/τος Ηλιόρραχης. 

7. Το συνημμένο στην ανωτέρω πρόταση διάγραμμα μεταβολών των 
τεμαχίων που θίχτηκαν με την αναμόρφωση, αποφασίζουμε: 

Α. Ανακαλούμε τις διατάξεις της αριθ. 55731/17.8.1961 απόφα¬ 
σής μας, που μεταβιβάζουν κατά κυριότητα στην Κοινότητα Ηλιόρρα- 

χης από τον Πίνακα 29 ΔΑΣΗ (ΚΟΙΝΑ) το τεμάχιο αριθ. 19 Ορεινή 
Βοσκή με εμβαδό στρέμματα 3.621,939 και από τον Πίνακα 10 ΔΡΟ¬ 
ΜΟΙ ΔΙΑΝΟΜΗΣ (ΚΟΙΝΟΙ) το τεμάχιο 164 με εμβαδό στρέμματα 
17,850. 

Β. Κατατέμνουμε το ανωτέρω τεμάχιο αριθ. 19 τεμάχιο της οριστι¬ 
κής διανομής του αγρ/τος «Ηλιόρραχη» και το μεταβάλλουμε ως εξής: 

α. Τεμάχιο 19α «Ορεινή βοσκή» με εμβαδόν 3.617.939 τ.μ. και 

β. Τεμάχιο 19β «συνοικισμός» με εμβαδόν 5.125 τ.μ. 

Γ. Κατατέμνουμε το ανωτέρω τεμάχιο αριθ. 164 της οριστικής δια¬ 
νομής του αγρ/τος «Ηλιόρραχη και το μεταβάλλουμε ως εξής: 

α. Τεμάχιο 164α «Δρόμοι Διανομής» με εμβαδόν 17.413 τ.μ. και 

β. Τεμάχιο 164β «συνοικισμός» με εμβαδόν 437 τ.μ. 

Δ. Κατατέμνουμε και μεταβάλλουμε το αριθ. 107 τεμάχιο της 
οριστικής διανομής του αγρ/τος Ηλιόρραχης ως εξής: 

α. Τεμάχιο 107α «γεωργοκτηνοτροφικός κλήρος» με εμβαδόν 
16.276 τ.μ. και 

β. Τεμάχιο 107 β «συνοικισμός» με εμβαδόν 2.250 τ.μ. 

Ε. Ο σχεδιασμός των νέων τεμαχίων απεικονίζεται στο ανωτέρω διά¬ 
γραμμα μεταβολών. 

ΣΤ. Μεταβιβάζουμε κατά κυριότητα και χωρίς καταβολή τιμήματος 
στην Κοινότητα Ηλιόρραχης τα εξής από τα ανωτέρω τεμάχια. 

α. Τεμάχιο 19α «Ορεινή βοσκή» με εμβαδόν 3.617.939 τ.μ. 

β. Τεμάχιο 164α «δρόμοι διανομής» με εμβαδόν 17.413 τ.μ. 

Ζ. Σημειώνουμε τις ανωτέρω μεταβολές στα κτηματολογικά στοι¬ 
χεία της οριστικής διανομής του αγρ/τος Ηλιόρραχης Κόνιτσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 23 Μαρτίου 1989 

Ο Νομάρχης 
ΔΗΜ. ΟΙΚΟΝΟΜΟΥ 


Αριθ. Ε.1376 (10) 

Σύμβαση μίσθωσης έργου στο Κ.Α.Π.Η. Ξάνθης Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87 «για τις 
προσλήψεις στο Δημόσιο τομέα, τον κοινωνικό έλεγχο στη δημόσια διοί¬ 
κηση, πολιτικά δικαιώματα και άλλες διατάξεις» και του Π. Δ/τος 
260/88 (ΦΕΚ 119/Α'). 

2. Τις ανάγκες του Κ.Α.Π.Η. για την εκτέλεση του έργου της ιατρι¬ 
κής περίθαλψης των μελών του Κ.Α.Π.Η., αποφασίζουμε: 

Καθορίζουμε τον αριθμό των προσώπων που είναι απαραίτητος να 
απασχοληθεί με σύμβαση έργου στο ανωτέρω νομικό πρόσωπο, σύμ¬ 
φωνα με τις διατάξεις του άρθρου 681 του Αστικού Κώδικα, ως εξής: 

Ένας (1) γιατρός. 

Απαραίτητα προσόντα κατά ειδικότητα τα εξής: 

Πτυχίο Α.Ε.Ι. και ανάλογη ειδικότητα. 

Το συγκεκριμένο έργο που πρόκειται να εκτελεστεί είναι η ιατρική 
παρακολούθηση των ασθενών μελών του Κ.Α.Π.Η. 

Το Χρονικό διάστημα που απαιτείται για την ολοκλήρωση του προα- 
ναφερόμενου έργου είναι ανώτατο όριο 12 μήνες. 

Η αμοιβή θα καθορισθεί με την υπογραφή της σύμβασης και δεν θα 
υπερβεί τις 288.000 δρχ. 

Η εκτέλεση του έργου θα παρακολουθείται από τον Πρόεδρο του Δ.Σ. 
του Κ.Α.Π.Η. 

Ως τόπος εκτέλεσης του έργου ορίζεται το Κ.Α.Π.Η. Ξάνθης. Το συ¬ 
γκεκριμένο έργο δεν ανάγεται στον κύκλο καθηκόντων των υπαλλήλων 
που υπηρετούν στο Κ.Α.Π.Η. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 23 Μαρτίου 1989 
Ο Νομάρχης. 

ΠΑΥΛΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




